Document ID: 32002R0168

Kommissionens forordning (EF) nr. 168/2002
af 30. januar 2002
om undtagelse fra forordning (EF) nr. 1148/2001 for så vidt angår overensstemmelsesattesterne og attesterne om industriel anvendelse
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 2200/96 af 28. oktober 1996 om den fælles markedsordning for frugt og grøntsager(1), senest ændret ved Kommissionens forordning (EF) nr. 911/2001(2), særlig artikel 10, og
ud fra følgende betragtninger:
(1) Bilag I og II til Kommissionens forordning (EF) nr. 1148/2001 af 12. juni 2001 om kontrol af overensstemmelse med handelsnormerne for friske frugter og grøntsager(3), ændret ved forordning (EF) nr. 2379/2001(4), indeholder modeller til attest om overensstemmelse med handelsnormerne for friske frugter og grøntsager og til attest om industriel anvendelse af de friske frugter og grøntsager, der omfattes af handelsnormer, i henhold til hvilke de i artikel 5, 6, 8 og 9 i forordning (EF) nr. 1148/2001 omhandlede attester skal udfærdiges.
(2) Af praktiske årsager, der har at gøre med, hvorvidt de nye formularer er disponible, bør man for en begrænset periode som alternativ til bestemmelserne i forordning (EF) nr. 1148/2001 tillade medlemsstaternes kontrolorganer fortsat at udarbejde de pågældende attester i henhold til modellerne i bilag I og II i Kommissionens forordning (EØF) nr. 2251/92 af 29. juli 1992 om kvalitetskontrol af friske frugter og grøntsager(5), senest ændret ved forordning (EF) nr. 766/97(6).
(3) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Friske Frugter og Grøntsager -
UDSTEDT FØLGENDE FORORDNING:
Artikel 1
Indtil 31. december 2002 kan de ansvarlige kontrolorganer udstede de i artikel 5, stk. 2, artikel 6, stk. 2, og artikel 9, stk. 2, i forordning (EF) nr. 1148/2001 omhandlede overensstemmelsesattester, jf. formularen i bilag I til forordning (EØF) nr. 2251/92, og de i artikel 8, stk. 2, i forordning (EF) nr. 1148/2001 omhandlede attester om industriel anvendelse, jf. formularen i bilag II til forordning (EØF) nr. 2251/92.
Artikel 2
Denne forordning træder i kraft på tredjedagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 30. januar 2002.

Labels: 7
0
3
17